অক্ষয়-রণবীরের ‘ধুরন্ধর’ বলিউড বক্সঅফিস দখলের সমীকরণ বদলে দিয়েছে রাতারাতি

ওয়েব ডেস্ক: বলিউডের বক্স অফিসে(Bollywood Boxoffice) ক্ষমতার সমীকরণ বদলে গেল রাতারাতি। শাহরুখ খানের(Sharukh Khan) দাপট আর রণবীর কাপুরের(Ranbir Kapoor) ‘অ্যানিম্যাল’(Animal) মূর্তিকে পিছনে ফেলে সিংহাসনে অক্ষয়-রণবীরের ‘ধুরন্ধর'(Akshay-Ranveer Dhurandar) । মুক্তির কয়েক সপ্তাহের মধ্যেই ভারতের মাটিতে ব্যবসার নিরিখে সর্বকালীন রেকর্ড(Dhurandhar record) গড়ে ফেলল আদিত্য ধরের নতুন ছবি ‘ধুরন্ধর’।  বলিউড পেল তার নতুন বক্সঅফিস সম্রাটকে।

আরও পড়ুন: ‘অভিনয় নয়, আমি এখন ডায়াপার বদলাতে চাই’

এতদিন হিন্দি ছবির জগতে ভারতের বাজারে আয়ের শিখরে রাজত্ব করছিল শাহরুখ খানের ‘জওয়ান’। বক্স অফিস বিশেষজ্ঞদের দেওয়া হিসেব অনুযায়ী, ‘জওয়ান’(Jawan) ছবির ঘরোয়া সংগ্রহ ছিল ৬৪০ কোটি টাকা। কিন্তু সেই পাহাড়প্রমাণ সাফল্যকেও টপকে গেল ‘ধুরন্ধর’। এখনও পর্যন্ত ভারতের বাজার থেকে এই ছবির আয় দাঁড়িয়েছে প্রায় ৬৪৮ কোটি টাকা। অর্থাৎ রণবীর কাপুরের ‘অ্যানিম্যাল’ কিংবা শাহরুখের ‘পাঠান’ ছবিকে আগেই পিছনে ফেলেছিল এই সিনেমা, এবার টপকে গেল তালিকার শীর্ষে থাকা ‘জওয়ান’কেও। বলিউডের ইতিহাসে এটিই এখন ভারতের মাটিতে সর্বোচ্চ আয়কারী হিন্দি ছবি।

‘ধুরন্ধার’ ছবিতে দর্শকদের মন জয় করা অক্ষয় কুমারের পারফরম্যান্সের পাশাপাশি রণবীর সিংকেও যথেষ্ট আকর্ষণীয় লেগেছে। ‘পদ্মাবত’ ছবির আলাউদ্দিন খিলজি হোক বা ‘গলি বয়’ সিনেমার মুরাদ, রণবীর সিং বারবার নিজেকে ভেঙেছেন। তবে ‘ধুরন্ধর’ যেন তাঁর কেরিয়ারে এক নতুন মাইলফলক। দর্শক থেকে সমালোচক, সকলের মতেই রণবীরের সংলাপে যে ধার এবং অ্যাকশনে যে ক্ষিপ্রতা দেখা গিয়েছে, তা সাম্প্রতিক কালে বিরল। পরিচালক আদিত্য ধর, যিনি এর আগে ‘উরি: দ্য সার্জিক্যাল স্ট্রাইক’ ছবির মাধ্যমে নিজের মুন্সিয়ানা প্রমাণ করেছিলেন, এই ছবিতেও তিনি নিখুঁত দেশপ্রেম আর রুদ্ধশ্বাস উত্তেজনার মিশেল ঘটিয়েছেন। ছবির প্রতিটি পরতে যে টানটান উত্তেজনা রয়েছে, তা সাধারণ দর্শকদের হলমুখী করতে বাধ্য করেছে।

সাধারণত বড় বাজেটের ছবিগুলো মাল্টিপ্লেক্স নির্ভর হলেও ‘ধুরন্ধর’ ছবির বিশেষত্ব হল এর বিশেষ জনপ্রিয়তা। দেশের ছোট ছোট শহর বা সিঙ্গল স্ক্রিন থিয়েটারগুলোতেও উপচে পড়া ভিড় লক্ষ্য করা গিয়েছে। সোশ্যাল মিডিয়ায় ছবির মিম থেকে শুরু করে রণবীরের সিগনেচার স্টাইল, সবকিছুই এখন সাধারণ মানুষের মুখে মুখে। প্রথম সপ্তাহেই ৩০০ কোটির গণ্ডি পেরিয়ে ছবিটি বুঝিয়ে দিয়েছিল যে লম্বা দৌড়ের ঘোড়া তৈরি আছে। তারপর প্রতিদিন নিয়ম করে ভেঙেছে একের পর এক রেকর্ড।

গত কয়েক বছর ধরে ‘পুষ্পা’, ‘কেজিএফ’ বা ‘আরআরআর’ এর মতো দক্ষিণী ছবির দাপটে বলিউড কিছুটা কোণঠাসা হয়ে পড়েছিল। অনেকেই মনে করেছিলেন হিন্দি ছবির সোনালি দিন বুঝি শেষ হতে চলেছে। কিন্তু ‘ধুরন্ধর’ ছবির এই অবিশ্বাস্য জয়যাত্রা প্রমাণ করে দিল ভালো বিষয়বস্তু এবং বলিষ্ঠ উপস্থাপনা থাকলে হিন্দি ছবির দর্শক আজও হলমুখী হন। এই ছবি যেন বলিউডের ঘুরে দাঁড়ানোর এক বলিষ্ঠ ইশতেহার।
বলিউড অন্দরের খবর, এই জয়ের পর রণবীর সিংয়ের বাজারদর এখন আকাশছোঁয়া। ইন্ডাস্ট্রির এক নামী প্রযোজকের কথায়, রণবীর বরাবরই এনার্জেটিক অভিনেতা, কিন্তু ‘ধুরন্ধর’ তাঁকে আক্ষরিক অর্থেই বক্স অফিসের রাজা বানিয়ে দিল। আপাতত এই জয়রথ কোথায় গিয়ে থামে এখন সেটাই দেখার।